ปรึกษาค่ะ ประจำเดือนมาครั้งสุดท้าย 1ก.พ มีอะไรกับแฟน 22ก.พ โดนการหลั่งข้างนอก กินยาคุมฉุกเฉินเม็ดแรกทันที ที่มีอะไรกันเสร็จ และกินเม็ดที่สอง 12 ชม. แต่พอวันที่ 1 -17 มี.ค ประจำเดือนก็ยังไม่มา ก็เลยซื้อ ที่ตรวจตั้งครรภ์ไปตรวจ ผลออกมาขึ้นแค่ ขีดเดียว แต่จนถึงวันนี้ 25 มี.ค ประจำเดือนก็ยังไม่มา มีแต่อาการปวดหน่วงๆท้อง เป็นเพราะอะไรถึงประจำเดือนยังไม่มา และจะตั้งครรภ์ไหมค่ะ
สวัสดีค่ะ การรับประทานยาคุมฉุกเฉินซึ่งเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ ยามีประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดยาอาจทำให้ประจำเดือนมาคลาดเคลื่อนไปได้ แต่ไม่ควรเกิน 7 วันจากที่ควรจะเป็น หรือไม่เกิน 35 วันจากครั้งก่อนหากตอนนี้ประจำเดือนก็ยังไม่มา ควรต้องตรวจยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าให้ผลลบ แต่ประจำเดือนก็ยังไม่มา ควรไปยืนยันผลที่รพอีกครั้ง